CONTRACT  DE  ASOCIERE
Art.1 PĂRŢILE CONTRACTANTE

1.1.1. MUNICIPIUL TIMISOARA, prin Consiliul Local al Municipiului Timişoara, reprezentat prin Primar - Gheorghe Ciuhandu, cu sediul in Bv. C.D. Loga nr.1, cod fiscal nr.14756536, 

şi
FUNDAŢIA VEST PENTRU JURNALISM REGIONAL ŞI EUROREGIONAL TIMIŞOARA, cu sediul în str. Baba Dochia nr. 20, Timişoara, cod fiscal nr.11719940, cont bancar IBAN  RO62RNCB0249049290610001, deschis la BCR sucursala judeţeană Timiş, Calea Aradului nr. 11b, reprezentată  prin dl. preşedinte Marian Odangiu
Art.2. OBIECTUL  CONTRACTULUI

2.1. Prezenta asociere are ca obiect organizarea proiectului „Timişoara - oraş al cetăţenilor”.
Art.3. DURATA CONTRACTULUI

3.1. Prezentul contract se desfăşoară pe perioada 2009 - 2011, când vor avea loc activităţile cuprinse în proiect.
Art.4. OBLIGAŢIILE  PĂRŢILOR
4.1. MUNICIPIUL TIMIŞOARA se obligă:
4.1.1. să sprijine financiar, în condiţiile legii, activităţile proiectului cu suma de 60.000 lei anual în perioada 2009 - 2011, de la bugetul local din Subcap.67.02.05.50 "Alte acţiuni culturale ".
4.2. FUNDAŢIA VEST PENTRU JURNALISM REGIONAL ŞI EUROREGIONAL TIMIŞOARA se obligă:

4.2.1. să promoveze imaginea Municipiului Timişoara şi a Consiliului Local al Municipiului Timişoara prin înserarea siglei şi a numelui Consiliului Local Timişoara şi a Municipiului Timişoara în toate materialele promoţionale ale proiectului (afişe, invitaţii etc.);

4.2.2. să menţioneze ca finanţator Municipiul Timişoara şi Consiliul Local Timişoara pe materialele promoţionale ale proiectului;

4.2.3. să transmită în direct la radio şedinţele Consiliului Local Timişoara, întâlnirile conducerii Primăriei cu consiliile consultative de cartier şi dezbaterile publice iniţiate de Primăria Municipiului Timişoara pe marginea unor teme de larg interes public;
4.2.4. să realizeze emisiuni radio, seminarii interactive şi să acorde consultanţă în vederea sprijinirii Consiliilor Consultative de Cartier, a Consiliului Local al Tinerilor şi, respectiv, a Consiliului Seniorilor în activităţile desfăşurate de aceştia;
4.2.5. să difuzeze ample dialoguri cetăţeneşti transmise în direct la radio, în cadrul emisiunilor „Cartierul Timişoara”, produse de către Fundaţia Vest;

4.2.6. să organizeze anual la Centrul de Jurnalism Româneşti, comuna Tomeşti judeţul Timiş, minimum 4 sesiuni (x 3 zile) de team building consacrate membrilor organismelor de conducere a Consiliilor Consultative de Cartier şi, respectiv, a Consiliului Seniorilor;
4.2.7. să organizeze ediţiile a IX-a (2009), a X-a (2010) şi a XI-a (2011) a Şcolii de Vară „Probitas” la Centrul de Jurnalism Româneşti, cu participarea unor reprezentanţi ai Consiliului Local al Tinerilor, precum şi a unor elevi timişoreni cu performanţe deosebite implicaţi în acţiuni şi activităţi cu impact civic;
4.2.8. să mediatizeze rezultatele Asocierii prin cele patru ediţii anuale ale publicaţiei „Probitas” (realizată în cadrul Şcolii de Vară);

4.2.9. să acorde sprijin organizării „Zilelor cartierelor”, întâlnirilor dintre reprezentanţi ai administraţiei şi structurilor de democraţie participativă din Timişoara şi oraşe partenere şi înfrăţite;
4.3.0. să acorde consultanţă pentru realizarea unor publicaţii de cartier coordonate de către Consiliile Consultative.

ART.5. ALTE CLAUZE
5.1. Activitatea financiară a Fundaţiei Vest pentru Jurnalism Regional şi Euroregional Timişoara, cu privire la modul de cheltuire a sumelor alocate de către Consiliul Local al Municipiului Timisoara, va fi controlată de către Serviciul Audit Public Intern din cadrul Primăriei Municipiului Timisoara. În acest sens, Fundaţia Vest pentru Jurnalism Regional şi Euroregional Timisoara va pune la dispoziţia Serviciului Audit Public Intern toate documentele legate de sumele alocate organizării proiectului "Timişoara - oraş al cetăţenilor".

5.2. La finalul fiecărui an, Fundaţia Vest prezintă autorităţii contractante un raport financiar şi un raport narativ detaliat privind îndeplinirea activităţilor prevăzute în Contractul de Asociere în anul respectiv.
5.3. Municipiul Timişoara efectuează plăţile prezentului contract astfel:

· 30% avans din suma anuală prevăzută în contract, în condiţiile legii, în termen de 15 zile de la semnarea contractului; 
· restul de 70% din suma anuală pe parcursul primului an de contract, doar în urma prezentării documentelor justificative asupra cheltuielilor efectuate, inclusiv asupra cheltuielii sumei avansate;
· suma anuală prevăzută în contract pe parcursul următorilor doi ani din perioada derulării contractului, în baza documentelor justificative.
5.4. În situaţia în care Beneficiarul nu poate justifica cheltuirea unora dintre sumele acordate, autoritatea contractantă, după ce solicită şi analizează explicaţiile Beneficiarului, va putea cere returnarea sumelor echivalente cheltuielilor nejustificate.

5.5. Suma rămasă necheltuită la sfârşitul fiecărui an calendaristic de pe parcursul derulării Proiectului (atunci când activităţile au fost realizate, însă derularea Proiectului a fost posibilă cu costuri mai mici faţă de cele propuse şi aprobate iniţial) va fi evidenţiată în raportul financiar prevăzut la art. 5.2. şi va fi restituită de către beneficiar autorităţii contractante în termen de 5 zile lucrătoare de la solicitarea acesteia, comunicată  Beneficiarului în scris.

5.6. Autoritatea contractantă poate suspenda, cu notificare scrisă, în întregime sau parţial, plata, fără rezilierea contractului, în cazul nerespectării de către Beneficiar a oricăreia dintre obligaţiile sale contractuale, şi să procedeze la verificarea întregii documentaţii privind derularea Proiectului finanţat şi utilizarea finanţării.
Art.6. MODIFICAREA  CONTRACTULUI

6.1. Nici o parte nu poate modifica unilateral prezentul contract. Modificarea contractului poate interveni numai prin acordul de voinţă exprimat al părţilor, prin act adiţional. 

Art.7. ÎNCETAREA CONTRACTULUI

7.1. Încetarea prezentului contract poate avea loc în următoarele cazuri :
       a) la împlinirea termenului pentru care a fost încheiat;

       b) prin acordul comun al celor două părţi, la iniţiativa uneia dintre acestea;

       c) pentru neîndeplinirea sau îndeplinirea necorespunzătoare a clauzelor prezentului contract;
       d) dacă se constată că sunt deficienţe majore în administrarea sumelor alocate de către Municipiul Timişoara;
       e) dacă una sau mai multe dintre activităţile din proiect nu au loc.
7.2. Pentru neîndeplinirea sau îndeplinirea necorespunzătoare de către Beneficiar a clauzelor prezentului contract, precum şi în situaţiile de la pct. 7.1., lit. d) şi e), sumele avansate Beneficiarului în anul respectiv până la momentul încetării contractului şi nedecontate conform legii vor fi restituite autorităţii contractante în termen de 5 zile lucrătoare de la solicitarea acesteia, comunicată  Beneficiarului în scris.

Art.8. LITIGII

8.1. Eventualele litigii care s-ar putea ivi in legătură cu acest contract vor fi soluţionate mai întâi pe cale amiabilă, iar dacă părţile nu cad de acord, acestea vor fi soluţionate de instanţele de judecată competente din punct de vedere teritorial şi material. 
Art.9. Prezentul contract a fost încheiat în 4 exemplare, câte două pentru fiecare parte contractantă. 

MUNICIPIUL TIMIŞOARA,   
FUNDAŢIA VEST PENTRU JURNALISM REGIONAL ŞI EUROREGIONALTIMIŞOARA,
 PRIMAR,






PREŞEDINTE,                                                            
 GHEORGHE CIUHANDU




MARIAN ODANGIU
DIRECŢIA ECONOMICĂ,                 


DIRECŢIA COMUNICARE,
AVIZAT JURIDIC,
